Stationsbygningen blev opført i 1883 i [[schweizerstil]] efter tegninger af [[Balthazar Lange]]. Den er senere solgt fra til Gamle Vossebanen, der har restaureret den. Der er desuden opsat et pakhus og anlagt flere spor. Derudover er der udstillet maskiner og værktøj, der blev benyttet ved vedligeholdelsen af banen. Indtil omlægningen i 1964 var stationen den højest beliggende på Vossebanen, 81,6 [[Meter over havets overflade|meter over havet]]. Stationen ligger ved [[Haukelandsvannet]], der i sin tid var et godt sted at hente is til [[isskab]]e. Der var derfor anlagt et sidespor til læsning af isblokke, der skulle videre til Bergen.<ref>[https://www.riksantikvaren.no/content/download/38314/240832/file/Gamle%20Vossebanen,%20kart%20&%20foto.pdf Gamle Vossebanen, Vedlegg til fredning etter kulturminneloven §22a], s. 19.</ref>
Historie Foreninger Organisationer